Volgens Andrew Masterson, voorsitter van die SA Angus-raad, is die Angus-ras uniek omdat dit die talrykste beesras ter wêreld is, asook die enigste opreggeteelde ras wat sedert sy ontstaan eksklusief vir vleis geteel is.
Rudi Buys, voorsitter van Suid-Kaap en Wes-Kaap Angus-klub, wat sedert die ontstaan van Agri-Expo Livestock by die vleisbeeskampioenskappe betrokke is, sê hy is baie opgewonde oor vanjaar se groot Angus-viering: “Livestock is vir ons ‘n hoogtepunt wat skoue in Suid-Afrika betref, omdat die gehalte daarvan werklik wêreldklas is.”